ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2265/96 υποβολή: Pervenche Berθs (PSE) προς την Επιτροπή (27 Αυγούστου 1996)

Θέμα: Διασυνοριακά εμβάσματα

Μέχρι το 1995 το ταχυδρομικό έμβασμα από ένα λογαριασμό στη Γαλλία σε λογαριασμό στην Αυστρία ήταν δωρεάν.

Από τις 24 Ιανουαρίου 1996, οπότε η Γαλλία έγινε μέλος του EUROGIRO, εισπράττεται τέλος 1% με κατώτατο ποσό 50 γαλλικά φράγκα.

Για μια χώρα που δεν είναι μέλος του EUROGIRO το εισπραττόμενο τέλος δεν είναι παρά 20 γαλλικά φράγκα.

Είναι φυσιολογικό να είναι οι τιμές υψηλότερες εντός της Ευρωπαϊκής Ένωσης;

Αντιλαμβάνεται η Επιτροπή ότι αυτού του είδους οι πρακτικές βλάπτουν την εικόνα της Ευρωπαϊκής Ένωσης στα μάτια της κοινής γνώμης;

Θα μπορούσε η Επιτροπή να δώσει εξηγήσεις γι' αυτές τις ενέργειες;

Απάντηση του κ. Monti εξ ονόματος της Επιτροπής (18 Νοεμβρίου 1996)

Η Επιτροπή εξέτασε την κατάσταση που περιγράφει το Αξιότιμο Μέλος του Κοινοβουλίου. Μετά Από διαβουλεύσεις με την EuroGiro, φαίνεται ότι τα ταχυδρομικά εμβάσματα από ένα λογαριασμό στη Γαλλία σε λογαριασμό στην Αυστρία δεν υπήρξαν ποτέ δωρεάν. Μέχρι το τέλος του 1995, ίσχυε η επιβάρυνση 20 FF για όλες τις συναλλαγές που βασίζονταν σε χαρτί, καθώς και για συναλλαγές μέσω του νέου δικτύου EuroGiro κατά την πειραματική του φάση. Στο τέλος του 1995, οι συναλλαγές με βάση το χαρτί αντικαταστήθηκαν, στο σύνολό τους για τις πληρωμές EuroGiro στις χώρες EuroGiro, με καινοτόμες συναλλαγές EuroGiro που προσφέρουν βελτιωμένη ποιότητα υπηρεσιών, ιδιαίτερα ταχύτερη εκτέλεση. Η επιβάρυνση των εμβασμάτων EuroGiro είναι 0,1% του μεταβιβαζομένου ποσού, με ελάχιστο 50 FF. Συναλλαγές με βάση το χαρτί εξακολουθούν να υπάρχουν σε ορισμένες γαλλόφωνες αφρικανικές χώρες και χώρες (με εξαίρεση τη μεγάλη πλειονότητα των κρατών μελών) που δεν είναι ακόμη συνδεδεμένες με τις νέες ευκολίες πληρωμής EuroGiro. Για τις συναλλαγές αυτές το τέλος παραμένει στα 20 FF.

Η Επιτροπή συμπεραίνει ότι η εν λόγω κατάσταση αντανακλά συνήθεις επιχειρηματικές αποφάσεις, σύμφωνα με τις αρχές μιας ανοικτής οικονομίας αγοράς με ελεύθερο ανταγωνισμό. Δεν θεωρεί, συνεπώς, ότι οι εν λόγω αποφάσεις, που έχουν ληφθεί από μια ομάδα ταχυδρομικών ταμιευτηρίων, βλάπτουν την εικόνα της Κοινότητας στα μάτια της κοινής γνώμης.
ΓΡΑΠΤΗ ΕΡΩΤΗΣΗ E-2570/96 υποβολή: Antonio Tajani (UPE) και Riccardo Garosci (UPE) προς την Επιτροπή (11 Οκτωβρίου 1996)

Θέμα: Μείωση του χρέους IRI

Έχοντας υπόψη ότι λόγω μη συγκρότησης από την ιταλική κυβέρνηση του οργάνου για τον έλεγχο των τηλεπικοινωνιών δεν είναι σήμερα δυνατή η τήρηση της συμφωνίας Andreatta - Van Miert σχετικά με τη μείωση του χρέους IRI, έχοντας υπόψη ότι ο μόνος εφικτός τρόπος μείωσης του χρέους IRI είναι ορθώς η ιδιωτικοποίηση της STET και της Societΰ Autostrade πλην της SEAT, έχοντας υπόψη ότι εάν θα έπρεπε να αναβληθούν οι ιδιωτικοποιήσεις και να παραμεριστεί η συμφωνία Andreatta - Van Miert, θα έπρεπε να υπολογιστούν εκ νέου οι κρατικές ενισχύσεις που καταβλήθηκαν, με όλους τους τόκους, με αποτέλεσμα σημαντική ζημιά του ιταλικού κράτους, έχοντας υπόψη ότι το ιταλικό κράτος στη σπουδή του να προχωρήσει στις ιδιωτικοποιήσεις υπάρχει κίνδυνος να προβεί σε πωλήσεις κάτω του κόστους 7

Ερωτάται η Επιτροπή:

1. Δεν θεωρεί ότι πρέπει να ζητήσει από το ιταλικό κράτος μεγαλύτερη περίσκεψη κατά τη λήψη των κατάλληλων μέτρων, ώστε να μπορέσει να τηρήσει τη συμφωνία Andreatta - Van Miert;

2. Δεν θεωρεί ότι πρέπει να επιβάλει κατά τις ιδιωτικοποιήσεις την τήρηση βασικών κανόνων όπως της διαφάνειας

3. Να επαγρυπνεί για τη διάσωση των θέσεων εργασίας στις εταιρίες που επίκειται η ιδιωτικοποίησή τους;

Απάντηση του κ. Van Miert εξ ονόματος της Επιτροπής (13 Νοεμβρίου 1996)

Η συνάντηση του αρμόδιου Επίτροπου επί της πολιτικής του ανταγωνισμού στη Ρώμη στις 10 Σεπτεμβρίου 1996 με τις ιταλικές αρχές επέτρεψε να γίνουν πολύ συγκεκριμένες δεσμεύσεις εκ μέρους τους σχετικά με το φάκελο IRI.

Για τους λόγους αυτούς, εάν είχε υποβληθεί επίσημη αίτηση εκ μέρους της ιταλικής κυβέρνησης, η Επιτροπή θα μπορούσε να προβλέψει παράταση της περιόδου που καθορίστηκε από τη συμφωνία μεταξύ της ιταλικής κυβέρνησης και της Επιτροπής πέραν του 1996, δυνατότητα που ήδη προβλέφθηκε κατ' αρχήν από τη συμφωνία, λαμβάνοντας υπόψη τους όρους της αγοράς.

Ο όρος που συνδέεται με τη χορήγηση της παράτασης, είναι να είναι σύντομη και αιτιολογημένη από τις αναληφθείσες συγκεκριμένες και ρεαλιστικές δεσμεύσεις, ιδίως όσον αφορά την Stet και την Autostrada.

Αναφέρθηκε επίσης ότι η Επιτροπή θα επιβλέψει τις διαδικασίες ιδιωτικοποιήσης των θυγατρικών της IRI που θα πρέπει να τηρήσουν τους κανόνες ίσης μεταχείρισης και διαφάνειας.

Οι ιταλικές αρχές δεσμεύτηκαν να ενημερώσουν σύντομα την Επιτροπή διευκρινίζοντας τα σχέδιά τους για την ιδιωτικοποίηση.
ΓΡΑΠΤΗ ΕΡΩΤΗΣΗ E-2607/96 υποβολή: Raymonde Dury (PSE) προς την Επιτροπή (11 Οκτωβρίου 1996)

Θέμα: Πειραματόζωα

Η Οδηγία 86/609/ΕΟΚ ((ΕΕ L 358 της 18.12.1986, σελ. 1. )) που αναφέρεται στα πειραματόζωα επισημαίνει ότι απαγορεύεται η διεξαγωγή πειράματος εφόσον είναι λογικά και πρακτικά εφικτό να χρησιμοποιηθεί άλλη μέθοδος επίτευξης των επιδιωκόμενων αποτελεσμάτων η οποία είναι ικανοποιητική από επιστημονικής πλευράς και δεν συνεπάγεται τη χρησιμοποίηση ζώων.

Πρωτεύοντα θηλαστικά αποστέλλονται κατά χιλιάδες στην Ευρώπη προερχόμενα από την Ινδονησία, τις Φιλιππίνες, την Κίνα, τη νήσο του Μαυρικίου ή το Μπαρμπάντος. Μεταξύ αυτών των ζώων το 80% αποθνήσκουν πριν να φθάσουν στον προορισμό τους. Συχνά υφίστανται «τεχνικές δοκιμαστικού σωλήνα για να επιτευχθούν οι επιδιωκόμενοι στόχοι αλλά αυτές απαιτούν περισσότερο χρόνο και δαπάνες απ' ότι η χρησιμοποίηση πιθήκων.

Μπορεί να αναφέρει η Επιτροπή εάν το επιχείρημα του χρόνου και της δαπάνης που προβάλλουν τόσο οι επιχειρήσεις όσο και οι ερευνητές συνιστά βάσιμη αιτιολογία ώστε να καταστρατηγείται η προαναφερθείσα Οδηγία;

Απάντηση της κας Bjerregaard εξ ονόματος της Επιτροπής (13 Νοεμβρίου 1996)

Το άρθρο 7 παράγραφος 2 της οδηγίας 86/609/ΕΟΚ ((ΕΕ αριθ. L 358 της 18.12.1996. )) προβλέπει ότι δεν θα εκτελούνται πειράματα με συμμετοχή ζώων εφόσον είναι δυνατή η χρησιμοποίηση στην πράξη άλλης επιστημονικά αποδεκτής μεθόδου η οποία να μην συνεπάγεται τη χρησιμοποίηση πειραματοζώων για την επίτευξη των επιδιωκόμενων αποτελεσμάτων.

Η πειραματική χρήση πρωτίστων (εκτός των ανθρώπων) θεωρείται καθοριστικής σημασίας για τη βιοϊατρική έρευνα όπου οι αξιόπιστες εναλλακτικές μέθοδοι είναι ακόμα περιορισμένες.

Η Επιτροπή δεν διαθέτει πληροφορίες που να αφορούν τη θνησιμότητα των ζώων κατά τη μεταφορά και ως εκ τούτου αδυνατεί να εκφέρει γνώμη για το ποσοστό (80%) που αναφέρει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2276/96 υποβολή: Glyn Ford (PSE) προς το (27 Αυγούστου 1996)

Θέμα: Ακύρωση του τελευταίου Συμβουλίου Έρευνας

Μπορεί ο Πρόεδρος να μας παράσχει πιστευτές εξηγήσεις για τους λόγους ακύρωσης του τελευταίου Συμβουλίου Έρευνας;

Συμφωνεί ότι ορισμένοι καχύποπτοι ίσως συμπεράνουν ότι η ακύρωση αυτή θα βοηθήσει να παρεκκλίνουν τα υπεσχημένα πρόσθετα 700 εκατ. Ecu από την αναχρηματοδότηση του 4ου Προγράμματος Πλαισίου για να καλύψουν χρηματοδοτικά κενά σχετικά με την ΣΕΒ και τη Βοσνία;

Αντιτίθεται σε αυτήν την προσπάθεια «λήστευσης» του προϋπολογισμού Ε και Α;

Απάντηση (13 Δεκεμβρίου 1996)

Ο αξιότιμος κ. βουλευτής στην απάντηση που έδωσε το Συμβούλιο στην ολομέλεια της 23ης Οκτωβρίου 1996 στην προφορική ερώτηση αριθ. Ο-172 του κ. Scapagnini καθώς και στα σχόλια που διατυπώθηκαν στη σχετική συζήτηση.
ΓΡΑΠΤΗ ΕΡΩΤΗΣΗ E-2916/96 υποβολή: Paul Lannoye (V) προς την Επιτροπή (8 Νοεμβρίου 1996)

Θέμα: Δεδομένα και διευκρινίσεις όσον αφορά την αύξηση των μεταφορών που συνδέονται με το εμπόριο πλουτωνίου

Η αύξηση της εμπορίας πλουτωνίου στην Ευρώπη - καύσιμο που περιέχει πλουτώνιο, υπό μορφή οξειδίου Pu02, το οποίο προέρχεται από μονάδες επανεπεξεργασίας (Χάγη και Sellafield) - και το καύσιμο MOX (μεικτού οξειδίου) που προέρχεται από μονάδες κατασκευής (Dessel στο Βέλγιο, Marcoule και Cadarache στη Γαλλία) - έχει οδηγήσει σε σημαντική αύξηση των μεταφορών επικίνδυνων ουσιών και είναι ιδιαιτέρως σημαντικό να υπάρξει σωστή αξιολόγηση του κατά πόσον οι εν λόγω πρακτικές (επανεπεξεργασία και χρησιμοποίηση του καυσίμου ΜΟΧ) είναι δικαιολογημένες (βλ. το άρθρο 6 παράγραφος 2 της οδηγίας 96/29/ΕΥΡΑΤΟΜ ((ΕΕ L 159 της 29.06.1996, σελ. 1. )) σε σχέση με τους κινδύνους έκθεσης σε ραδιενέργεια που συνεπάγονται.

Εξάλλου, εκτός από τους κινδύνους έκθεσης που συνδέονται με την ίδια τη βιομηχανική διαδικασία, η μεταφορά μπορεί να συμβάλλει σημαντικά στην έκθεση των εργαζομένων και του κοινού.

Μπορεί η Επιτροπή να μας διαβιβάσει στοιχεία (αριθμό μεταφορών, μεταφερόμενες ποσότητες ανά όχημα) για τη μεταφορά οξειδίου του πλουτωνίου, ΜΟΧ και καυσίμων για τα έτη 1985, 1990 και 1995, καθώς και τις προβλέψεις της για το 2000, προσδιορίζοντας τον τρόπο μεταφοράς (οδική, σιδηροδρομική, εναέρια, θαλάσσια) και πόσες από τις μεταφορές αυτές γίνονται στο εσωτερικό της Ευρωπαϊκής Ένωσης ή προκύπτουν από συμφωνίες με τρίτες χώρες;

Απάντηση του κ. Παπουτσή εξ ονόματος της Επιτροπής (17 Δεκεμβρίου 1996)

Οι έρευνες τις οποίες διεξάγει η Επιτροπή για να απαντήσει στις ερωτήσεις του Αξιότιμου Μέλους του Κοινοβουλίου έδειξαν το εύρος και τον εξαιρετικά πολύπλοκο χαρακτήρα του θέματος, πράγμα που καθιστά απαραίτητη περαιτέρω διερεύνηση στην οποία εμπλέκονται αρκετές υπηρεσίες της. Η Επιτροπή δε θα παραλείψει να γνωστοποιήσει στο Αξιότιμο Μέλος του Κοινοβουλίου το αποτέλεσμα των ερευνών αυτών όταν θα έχουν ολοκληρωθεί.
ΓΡΑΠΤΗ ΕΡΩΤΗΣΗ E-2763/96 υποβολή: Johanna Maij-Weggen (PPE) και Peter Pex (PPE) προς την Επιτροπή (21 Οκτωβρίου 1996)

Θέμα: Υποδήματα από την Κίνα, την Ινδία και την Ταϋλάνδη

Έχει άραγε συστήσει η Επιτροπή Αντι-ντάμπιγκ της Ευρωπαϊκής Ένωσης στην Ευρωπαϊκή Επιτροπή την επιβολή επιβάρυνσης σε υποδήματα από την Κίνα, την Ινδία και την Ταϋλάνδη;

Μήπως η Γαλλία, η Ισπανία και η Πορτογαλία υποστήριξαν τη λήψη του μέτρου αυτού κυρίως για λόγους προστατευτισμού;

Ποιές συνέπειες θα έχει το εν λόγω μέτρο για την απασχόληση στις εξαγωγικές χώρες;

Ποιές θα είναι οι συνέπειες για τους ολλανδούς εισαγωγείς και τους καταναλωτές;

Μπορεί η Ευρωπαϊκή Ένωση να ανακοινώσει για ποιό λόγο δεν θεωρεί ότι το προταθέν μέτρο αντιβαίνει προς τους κανόνες του ΠΟΕ;

Απάντηση του Sir Leon Brittan εξ ονόματος της Επιτροπής (19 Νοεμβρίου 1996)

Δύο διαδικασίες αντιντάμπινγκ που αφορούν τα υποδήματα απασχολούν επί του παρόντος την Επιτροπή. Η μία διαδικασία αφορά ορισμένα υποδήματα με το πάνω μέρος από δέρμα φυσικό και πλαστική ύλη, καταγωγής Λαϊκής Δημοκρατίας της Κίνας, Ινδονησίας και Ταϋλάνδης, ενώ η άλλη αφορά ορισμένα υποδήματα με το πάνω μέρος από υφαντικές ύλες, καταγωγής Λαϊκής Δημοκρατίας της Κίνας και Ινδονησίας. Δεν υφίστανται διαδικασίες αντιντάμπινγκ όσον αφορά τις εισαγωγές υποδημάτων από την Ινδία.

Και οι δύο διαδικασίες αποτέλεσαν αντικείμενο συζητήσεων στο πλαίσιο της συμβουλευτικής επιτροπής της 17ης Σεπτεμβρίου 1996. Οι απόψεις των αντιπροσωπειών στη συμβουλευτική επιτροπή δεν προδικάζουν την απόφαση της Επιτροπής σχετικά με το κατά πόσον πρέπει να επιβληθούν προσωρινοί δασμοί αντιντάμπινγκ. Δεν συνιστά πολιτική της Επιτροπής η διατύπωση γνώμης επί των επικαλουμένων θέσεων που λαμβάνουν τα κράτη μέλη, η διαβούλευση των οποί.ων έχει εμπιστευτικό χαρακτήρα.

Η Επιτροπή δεν μελέτησε τις επιπτώσεις των μέτρων στην απασχόληση, στις χώρες εξαγωγής, δεδομένου ότι για την εξέτασή του κατά πόσον προηγήθηκε ζημία στην κοινοτική βιομηχανία πρέπει να ληφθεί υπόψη η κατάσταση της απασχόλησης στο εσωτερικό της Κοινότητας.

Οσον αφορά τις επιπτώσεις των δασμών στους εισαγωγείς, αρκετοί εισαγωγείς υποστήριξαν ότι τα μέτρα αντιντάμπινγκ θα έχουν δυσμενείς επιπτώσεις στις επιχειρήσεις τους. Ωστόσο, προτού ληφθεί απόφαση για την επιβολή δασμών αντιντάμπινγκ, η Επιτροπή θα εξετάσει προσεκτικά τα συμφέροντα των εισαγωγέων και καταναλωτών καθώς και των κοινοτικών παραγωγών προκειμένου να αποφασίσει αν η λήψη μέτρων είναι προς το συμφέρον της Κοινότητας.

Στο άρθρο VI της Γενικής Συμφωνίας Δασμών και Εμπορίου (GATT), χαρακτηρίζει ως καταδικαστέο το ντάμπινγκ το οποίο προκαλεί ή απειλεί να προκαλέσει ζημία, και υπό αυτές τις προϋποθέσεις επιτρέπεται η λήψη διορθωτικών μέτρων, όπως η επιβολή δασμών αντιντάμπινγκ.

Η διαδικασία αντιντάμπινγκ για τα υποδήματα διεξήχθη βάσει της νομοθεσίας αντιντάμπινγκ της Κοινότητας η οποία συμμορφούται πλήρως με τη συμφωνία αντιντάμπινγκ του Παγκοσμίου Οργανισμού Εμπορίου (ΠΟΕ).
ΓΡΑΠΤΗ ΕΡΩΤΗΣΗ E-2411/96 υποβολή: Anita Pollack (PSE) προς την Επιτροπή (11 Σεπτεμβρίου 1996)

Θέμα: Οινοπνευματώδη ποτά και οδήγηση

1. Σε ποιές ενέργειες προβαίνει η Επιτροπή για να πετύχει την απεμπλοκή της πρότασης που υποβλήθηκε στο Συμβούλιο σχετικά με θέσπιση σε επίπεδο ΕΕ ενός ανωτάτου επιτρεπομένου ορίου συγκέντρωσης οινοπνεύματος στο αίμα;

2. Προτίθεται η Επιτροπή να δημοσιεύσει μια μελέτη που, όπως φαίνεται, εκπονήθηκε προσφάτως από τη ΓΔ VII σχετικά με το ποσοστό των θανατηφόρων οδικών δυστυχημάτων που συνδέονται με τον παράγοντα οινόπνευμα;

Απάντηση του κ. Kinnock εξ ονόματος της Επιτροπής (11 Οκτωβρίου 1996)

Η Επιτροπή προσπάθησε αρκετές φορές να πείσει διαδοχικές προεδρίες του Συμβουλίου για την απεμπλοκή της πρότασης, ανεπιτυχώς όμως μέχρι σήμερα. Προκειμένου να ξαναρχίσει ο διάλογος για το συγκεκριμένο θέμα, η Επιτροπή συνέστησε - σε συνεργασία με την υψηλού επιπέδου ομάδα για την οδική ασφάλεια -ομάδα εμπειρογνωμόνων η οποία εκπόνησε την έκθεση στην οποία αναφέρεται το Αξιότιμο Μέλος του Κοινοβουλίου.

Η εν λόγω έκθεση με τίτλο «Αλκοόλ, ναρκωτικά, φάρμακα και οδήγηση» διενεμήθη στις αρχές του 1996 σε όλους όσους ασχολούνται με την οδική ασφάλεια. Μετά από τη συγκεκριμένη ερώτηση, η Επιτροπή έστειλε αντίγραφο της έκθεσης απευθείας στο Αξιότιμο Μέλος και στη Γενική Γραμματεία του Κοινοβουλίου. Φυσικά είναι ευπρόσδεκτη κάθε προσπάθεια να δοθεί προσπάθεια να δοθεί προσοχή στο εν λόγω θέμα.
ΓΡΑΠΤΗ ΕΡΩΤΗΣΗ E-2826/96 υποβολή: Gianni Tamino (V) προς την Επιτροπή (25 Οκτωβρίου 1996)

Θέμα: Θανατηφόρο ατύχημα στην SIA srl της Viadana (Mantova)

Στις 14.9.1996 σκοτώθηκε σε εργατικό δυστύχημα ο μηχανικός Guido Golino, υψηλό διοικητικό στέλεχος της εταιρίας SIA srl της Viadana (MN). Η επιχείρηση αυτή, μαζί με την Sadepan Chimica και την Sadepan Legno, του ομίλου Mauro Saviola, έχει αποτελέσει, εδώ και χρόνια, το επίκεντρο εντονότατης πολεμικής όσον αφορά τα σταθερά τους προϊόντα, τις κακές υγειονομικές συνθήκες και τις αρνητικές επιπτώσεις στο περιβάλλον, καθώς και για τις ελλειπείς προδιαγραφές ασφάλειας των εργαζομένων. Στις επιχειρήσεις αυτές, κατά τα τελευταία 8 χρόνια, έχουν σημειωθεί τέσσερα ακόμη θανάσιμα εργατικά δυστυχήματα, καθώς και πολυάριθμα ατυχήματα. Επιπλέον, οι προαναφερθείσες επιχειρήσεις βρίσκονται στα αστικά κέντρα της Viadana και του Cogozzo, παρόλο που η Sadepan Chimica srl έχει χαρακτηρισθεί από το Υπουργείο Βιομηχανίας το 1988 και από μια έκθεση των αρχών της Επαρχίας της Λομβαρδίας το 1991 ως εγκατάσταση υψηλού κινδύνου.

Μπορεί η Επιτροπή να ελέγξει εάν οι επιχειρήσεις αυτές τηρούν τα προβλεπόμενα από τις κοινοτικές οδηγίες για την υγεία και την ασφάλεια στους χώρους εργασίας, ιδίως δε από την οδηγία πλαίσιο 89/391/ΕΟΚ ((ΕΕ L 183 της 29.6.1989, σελ. 1. )), και τις διάφορες τροποποιήσεις τους, καθώς και το επίπεδο της εφαρμογής των οδηγιών αυτών στην Ιταλία.

Aπάντηση του κ. Flynn εξ ονόματος της Επιτροπής (2 Δεκεμβρίου 1996)

Σύμφωνα με το άρθρο 4 παράγραφος 2 της οδηγίας 89/391/ΕΟΚ ((ΕΕ αριθ. L 183 της 29.6.1989. )), είναι αρμοδιότητα των κρατών μελών να εξασφαλίζουν επαρκή έλεγχο και παρακολούθηση της εφαρμογής των εν λόγω διατάξεων. Κατά συνέπεια, είναι αρμοδιότητα των εθνικών αρχών - στην προκειμένη περίπτωση, της ιταλικής επιθεώρησης εργασίας - να ελέγχουν την τήρηση των εθνικών μέτρων για την εκτέλεση της προαναφερόμενης οδηγίας από τους εργοδότες.

Η Επιτροπή υπενθυμίζει στον αξιότιμο βουλευτή ότι, στο πλαίσιο των αρμοδιοτήτων της, εξασφαλίζει από την πλευρά της, την ορθή και αποτελεσματική μεταφορά από τα κράτη μέλη των μέτρων παράγωγου δικαίου. Σε περίπτωση εμφάνισης προβλημάτων όσον αφορά την εφαρμογή των εθνικών μέτρων, η Επιτροπή, αποφασίζει, ενδεχομένως, να κινήσει διαδικασία λόγω παράβασης σύμφωνα με το άρθρο 169 της συνθήκης ΕΚ.
ΓΡΑΠΤΗ ΕΡΩΤΗΣΗ P-2827/96 υποβολή: Antoni Gutiιrrez Dνaz (GUE/NGL) προς την Επιτροπή (16 Οκτωβρίου 1996)

Θέμα: Ιδιωτικοποιήσεις δημοσίων επιχειρήσεων

Υπάρχει κάποια διάταξη, σύσταση ή προσανατολισμός της Ευρωπαϊκής Επιτροπής που να απαγορεύει, να περιορίζει ή να θέτει συγκεκριμένους όρους προκειμένου να χρησιμοποιείται η ιδιωτικοποίηση-πώληση δημοσίων επιχειρήσεων ενός κράτους μέλους για τη μείωση του δημοσίου χρέους του κράτους μέλους αυτού;

Απάντηση του κ. de Silguy εξ ονόματος της Επιτροπής (21 Νοεμβρίου 1996)

Με εξαίρεση τους κανόνες του ανταγωνισμού, δεν υπάρχει κανένας κοινοτικός κανόνας που να απαγορεύει, περιορίζει ή καθορίζει ορισμένους όρους για την ιδιωτικοποίηση ή την πώληση δημοσίων επιχειρήσεων εκ μέρους ενός κράτους μέλους.

Οι πράξεις που συνδέονται με τις ιδιωτικοποιήσεις δημοσίων επιχειρήσεων, καταγράφονται σύμφωνα με τους κανόνες και αρχές του ευρωπαϊκού συστήματος ολοκληρωμένων οικονομικών λογαριασμών (SEC) ως οικονομικές πράξεις. Κατά συνέπεια, τα έσοδα της ιδιωτικοποίησης δεν έχουν επιπτώσεις στο έλλειμμα των δημοσίων διοικήσεων, αλλά μειώνουν το δημόσιο χρέος.
ΓΡΑΠΤΗ ΕΡΩΤΗΣΗ E-2658/96 υποβολή: Glyn Ford (PSE) προς την Επιτροπή (15 Οκτωβρίου 1996)

Θέμα: Eυρωπόλ και παιδεραστές

Δεν συμφωνεί η Επιτροπή ότι θα έπρεπε η Ευρωπόλ να κρατά αρχείο με τους καταδικασθέντες παιδεραστές για να είναι στη διάθεση των αρχών όλων των κρατών μελών;

Απάντηση της κας Gradin εξ ονόματος της Επιτροπής (18 Νοεμβρίου 1996)

Το Συμβούλιο βρίσκεται στο στάδιο της επέκτασης της αποστολής της Μονάδας Δίωξης Ναρκωτικών της Ευρωπόλ στην καταπολέμηση της σωματεμπορίας και της σεξουαλικής εκμετάλλευσης παιδιών. Επίσης, θα έπρεπε προσεχώς να εγκρίνει ένα πρόγραμμα στο οποίο περιλαμβάνεται, μεταξύ άλλων, η εξέταση της σκοπιμότητας και εφικτότητας μιας κεντρικής ανταλλαγής πληροφοριών για τα εξαφανισθέντα παιδιά και τους καταδικασθέντες παιδεραστές (πρόγραμμα Stop). Η δημιουργία τέτοιου είδους ευρωπαϊκών βάσεων δεδομένων, και ιδίως εκείνης που προτείνει το αξιότιμο μέλος του Κοινοβουλίου, θα μπορούσε να συζητηθεί στο πλαίσιο της εφαρμογής των προαναφερθεισών δύο πρωτοβουλιών. Αν και μια τέτοιου είδους απόφαση ανήκει στην αρμοδιότητα του Συμβουλίου Δικαιοσύνης και Εσωτερικών, η Επιτροπή φρονεί ότι η Μονάδα Ναρκωτικών της Ευρωπόλ θα μπορούσε πράγματι να διαδραματίσει κάποιο ρόλο στον τομέα αυτό.
ΓΡΑΠΤΗ ΕΡΩΤΗΣΗ E-2323/96 υποβολή: Carlo Ripa di Meana (V) προς την Επιτροπή (27 Αυγούστου 1996)

Θέμα: Πολυταμειακά επιχειρησιακά προγράμματα

Λαμβάνοντας υπόψη ότι η περιφέρεια της Σαρδηνίας (Ιταλία) πρόκειται λίαν συντόμως να χρησιμοποιήσει 60 δισ. από τα Πολυταμειακά Επιχειρησιακά Προγράμματα της Ευρωπαϊκής Ένωσης σε δημόσια έργα και εργοτάξια στις προστατευόμενες ζώνες της καθώς και ότι, μολονότι έχουν περάσει 7 χρόνια από την έκδοση του περιφερειακού νόμου 31 του 1989, το περιφερειακό Συμβούλιο δεν έχει ακόμη δημιουργήσει κανένα πάρκο 7

Δεν κρίνει σκόπιμο η Επιτροπή να συναρτήσει τη διάθεση των πόρων με την πρότερη δημιουργία του συνόλου των πάρκων της Σαρδηνίας; Παράλληλα δεν θεωρεί ακατάλληλη τη χρήση κοινοτικών χρηματοδοτήσεων, οι οποίες επίσημα προορίζονται για τα πάρκα τα οποία μέχρι στιγμής είναι ανύπαρκτα, για την υλοποίηση δημόσιων έργων και οικοδομικών κατασκευών, και μάλιστα στους χώρους των περιφερειακών πάρκων Sinis-Montiferru, Monte Arci και Giara, στην επαρχία του Oristano;

Απάντηση της κ. Wulf-Mathies εξ όματος της Επιτροπής (17 Οκτωβρίου 1996)

Το πολυταμειακό επιχειρησιακό πρόγραμμα για την περιοχή της Σαρδηνίας, που εγκρίθηκε από την Επιτροπή στις 25 Νοεμβρίου 1994, προβλέπει, μεταξύ άλλων, ένα μέτρο που αφορά το «σύστημα εθνικών πάρκων» με επενδύσεις ύψους 73 εκατ. ECU εκ των οποίων 44 εκατ. ECU είναι η συνδρομή του Ευρωπαϊκού Ταμείου Περιφερειακής Ανάπτυξης.

Το μέτρο αυτό πρέπει να υλοποιηθεί σε περιφερειακό επίπεδο, κυρίως σε 81 κοινότητες που περιλαμβάνονται στις ζώνες οι οποίες προβλέπονται να γίνουν πάρκα. Επομένως δεν συνδέεται άμεσα με τη δημιουργία της «Ente Parco». Εξάλλου, οι ενέργειες προβλέπουν κυρίως παρεμβάσεις για την προστασία του περιβάλλοντος και εργασίες υποδομής μικρής εμβέλειας που αφορούν παραδείγματος χάρη την ανάκτηση κτιρίων καλλιτεχνικού και πολιτιστικού ενδιαφέροντος, τη διευθέτηση παλαιών ορυχείων και την παροχή ύδατος.

Η Επιτροπή θα μεριμνήσει ώστε όλες οι ενέργειες που θα συγχρηματοδοτηθούν από τα Διαρθρωτικά Ταμεία στα περιφερειακά πάρκα της Σαρδηνίας, να συμφωνούν με τη σχετική κοινοτική νομοθεσία για το περιβάλλον.
ΓΡΑΠΤΗ ΕΡΩΤΗΣΗ E-2461/96 υποβολή: Jannis Sakellariou (PSE) προς την Επιτροπή (23 Σεπτεμβρίου 1996)

Θέμα: Μεταφορά της οδηγίας 94/80/ΕΟΚ στην Ομοσπονδιακή Δημοκρατία της Γερμανίας

Όπως προκύπτει από την ανακοίνωση τύπου της Επιτροπής IP/96/615, όχλησε η Επιτροπή πολλά κράτη της Ε.Ε. ότι δεν μετέφεραν στο εσωτερικό δίκαιο την οδηγία 94/80/ΕΟΚ ((ΕΕ L 368, 31.12.1994, σελ. 38. )) σχετικά με το εκλογικό δικαίωμα στις δημοτικές εκλογές για αλλοδαπούς της ΕΕ.

Για ποιούς συγκεκριμένους λόγους οχλήθηκε η ΟΔΓ στο πλαίσιο αυτό;

Έχει ήδη στη διάθεσή της η Επιτροπή σχετική γνωμοδότηση της Ομοσπονδιακής Δημοκρατίας της Γερμανίας;

Απάντηση του κ. M. Monti εξ ονόματος της Επιτροπής (13 Νοεμβρίου 1996)

Στην ανακοίνωση τύπου της 9ης Ιουλίου 1996 στην οποία αναφέρεται το Αξιότιμο Μέλος του Κοινοβουλίου, η Επιτροπή είχε όντως επισημάνει ότι η Γερμανία ήταν ένα από τα κράτη μέλη τα οποία δεν είχαν ακόμη μεταφέρει την οδηγία 94/80/ΕΚ. Δεδομένου ότι αρμόδια για το δικαίωμα του εκλέγειν και εκλέγεσθαι στις δημοτικές εκλογές είναι τα ομόσπονδα κράτη, τα τελευταία δεν είχαν λάβει κατά την εν λόγω περίοδο στο σύνολό τους τα αναγκαία μέτρα για να συμμορφωθούν προς τις διατάξεις της οδηγίας.

Από τότε, οι γερμανικές αρχές ενημέρωσαν την Επιτροπή ότι όλα τα ομόσπονδα κράτη έχουν μεταφέρει την οδηγία.